Na temelju članka 12. Odluke o zakupu poslovnog prostora na području Grada Bakra (»Službene novine Grada Bakra«, br. 7/20.) Komisija za provođenje javnog natječaja za davanje u zakup poslovnoga prostora objavljuje

# J A V N I N A T J E Č A J

**za davanje u zakup poslovnoga prostora**

**Predmet ovog Javnog natječaja je zakup poslovnoga prostora u Bakru na adresi Senjska 372, (k.č. 1864 i 1865, z.k.ul.br. 1854 k.o. Bakar (suvlasnički dio: 7/100 etažno vlasništvo E-1))**, a kako slijedi**:**

* **namjena prostora**: ugostiteljska djelatnost
* **ukupna površina**: 58,21 m2;
* **stanje prostora:** u viđenom stanju. Zakupnik je dužan izvesti potrebne radove za stavljanje u funkciju poslovnog prostora za utvrđenu namjenu. Vrijednost izvršenih radova, temeljem procjene ovlaštenog sudskog vještaka, umanjena za 20% na ime otpisa vrijednosti imovine uračunati će se u cijenu zakupnine tijekom trajanja Ugovora o zakupu. Trošak procjene sudskog vještaka snosi zakupnik.
* **početni iznos zakupnine mjesečno iznosi**: 5,00 €/ m2 mjesečno uvećano za porez na dodanu vrijednost;
* **trajanje zakupa**: 2 (dvije) godine od dana potpisa Ugovora o zakupu poslovnoga prostora.

# OPĆE ODREDBE:

1. Natječaj se provodi prikupljanjem pisanih ponuda u zatvorenim omotnicama.
2. Pisane prijave na ovaj Natječaj mogu se podnijeti u roku od 15 (petnaest) dana od dana objave obavijesti o provođenju ovog natječaja u Novom listu neposredno u Pisarnicu Grada Bakra ili putem pošte preporučeno na adresu:

Grad Bakar, Primorje 39/II, 51222 Bakar s naznakom

“ne otvarati – prijava na Javni natječaj za zakup poslovnoga prostora u Bakru”.

1. Svaki sudionik u Javnom natječaju mora položiti jamstvo za ozbiljnost ponude u visini tromjesečnog iznosa početne zakupnine uvećane za porez na dodanu vrijednost, na račun Grada Bakra IBAN HR7824020061800400007 koji se vodi kod Erste& Steiermärkische bank d.d. Rijeka, poziv na broj HR 68 9016 + OIB.

Iznos jamstva za ozbiljnost ponude – 873,15 eura (6.578,75 kuna po fiksnom tečaju od 7,5345 za 1€).

Izabrani ponuditelj gubi pravo na povrat jamstva za ozbiljnost ponude u slučaju da ne sklopi Ugovor o zakupu ili prilikom sklapanja Ugovora ne pruži sredstva osiguranja propisana natječajem. Po sklapanju Ugovora o zakupu, jamstvo izabranog ponuditelja se zadržava i uračunava u zakupninu, dok se ostalim sudionicima natječaja isti vraća.

1. Javno otvaranje ponuda održat će se dana 02. studenog 2023 . godine u 09:00 sati u Gradskoj vijećnici Grada Bakra, Primorje 39, zgrada “Magistrata”.
2. Poslovni prostor može se pogledati uz prethodnu najavu na tel. 455-744.
3. Zakupnik je dužan započeti s obavljanjem djelatnosti u poslovnom prostoru 30 dana po sklapanju Ugovora o zakupu poslovnoga prostora.
4. Zakupnik je dužan plaćati zakupninu za poslovni prostor koji je predmet ovog Natječaja počevši od dana sklapanja Ugovora o zakupu poslovnoga prostora.
5. Zakupnik koji dobije poslovni prostor u zakup mora, prije sklapanja Ugovora o zakupu, na ime osiguranja novčane tražbine iz Ugovora o zakupu poslovnog prostora, dostaviti ovjerenu bjanko zadužnicu izdanu do iznosa koji pokriva ukupnu svotu ugovorene jednogodišnje zakupnine s porezom na dodanu vrijednost, solemniziranu po javnom bilježniku, kojom se obvezuje isplatiti dospjelu novčanu tražbinu iz Ugovora o zakupu. Umjesto navedenog sredstva osiguranja plaćanja, zakupnik može uplatiti beskamatni novčani depozit u visini ugovorene jednogodišnje zakupnine s porezom na dodanu vrijednost. Navedeno sredstvo osiguranja naplatit će se u slučaju da zakupnik tijekom trajanja ugovornog odnosa ili po isteku Ugovora o zakupu ne podmiri dospjelu zakupninu i ostale troškove koje proizlaze iz ugovora o zakupu.
6. Ukoliko u natječaju sudjeluje punomoćnik ponuditelja isti je dužan najkasnije do održavanja javnog natječaja (otvaranja ponuda) dostaviti punomoć za zastupanje jer u suprotnom neće imati prava aktivno sudjelovati u postupku natječaja.
7. Ponuditelj koji sudjeluje u ovom natječaju obvezan je dati pisanu Izjavu kojom prihvaća opće uvjete zakupa propisane Odlukom o zakupu poslovnoga prostora na području Grada Bakra kao i Zakonom o zakupu i kupoprodaji poslovnog prostora (»Narodne novine«, br. 125/11., 64/15., 112/18.) te da je upoznat sa stanjem i opremljenošću prostora koji se daje u zakup.
8. Ponuditelj za poslovni prostor koji je predmet ovog natječaja obvezan je dati pisanu Izjavu kojom prihvaća prostor uzeti u zakup u viđenom stanju i urediti ga o vlastitom trošku i pristaje da sudski vještak izračuna vrijednost izvršenih radova za stavljanje prostora u funkciju za utvrđenu namjenu, a vrijednost kojih će mu se umanjena za 20% na ime otpisa vrijednosti imovine uračunati u cijenu zakupnine tijekom trajanja Ugovora o zakupu s time da trošak procjene sudskog vještaka snosi zakupnik.
9. Ponuditelj je dužan dostaviti vlastoručnu potpisanu Izjavu o zaštiti osobnih podataka u kojoj daje suglasnost na obradu i objavljivanje osobnih podataka, a u svrhu u koju su prikupljeni;
10. Na sudjelovanje u ovom natječaju nema pravo pravna ili fizička osoba koja je već stekla pravo zakupa za poslovni prostor koji je predmet ovog natječaja, ali nije sklopila Ugovor o zakupu ili je isti sklopila pa otkazala ili joj je Ugovor o zakupu otkazan zbog nepoštivanja ugovornih odredbi.
11. Uvjeti ovog natječaja odnose se i na osobe iz Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17., 98/19., 84/21.) koji ukoliko ispune uvjete iz ovog natječaja i Zakona o zakupu i kupoprodaji poslovnoga prostora i prihvate najviši ponuđeni iznos zakupnine imaju prvenstveno pravo na sklapanje ugovora o zakupu poslovnog prostora.
12. Ugovor o zakupu poslovnoga prostora sastavlja se u pisanom obliku te potvrđuje (solemnizira) po javnom bilježniku sukladno odredbi članka 4. stavka 3. Zakona o zakupu i kupoprodaji poslovnoga prostora, a sve na trošak zakupnika.
13. Najpovoljniji ponuditelj dužan je najkasnije u roku od 15 (petnaest) dana od dana primitka Odluke o davanju u zakup poslovnoga prostora ili do roka utvrđenog u istoj Odluci sklopiti Ugovor o zakupu i preuzeti poslovni prostor. Ukoliko najpovoljniji ponuditelj ne postupi po navedenom bez opravdanog razloga, smatrat će se da je odustao od sklapanja Ugovora o zakupu te će se Odluka o dodjeli poslovnoga prostora staviti van snage, a natječaj za poslovni prostor ponoviti.
14. Na ovom Javnom natječaju ne može sudjelovati ponuditelj – fizička ili pravna osoba – koji po bilo kojoj osnovi na dan zaključenja natječaja ima dospjelih nepodmirenih obveza prema državnom proračunu i proračunu Grada Bakra osim ako je sukladno posebnim propisima odobrena odgoda plaćanja navedenih obveza pod uvjetom da se fizička ili pravna osoba pridržava rokova plaćanja.
15. Na ovom Javnom natječaju ne može sudjelovati zakupnik poslovnoga prostora koji ne ispunjava obveze iz Ugovora o zakupu ili ih neuredno ispunjava.

# PISANA PRIJAVA ZA SUDJELOVANJE U JAVNOM NATJEČAJU MORA SADRŽAVATI:

* + zahtjev u kojem moraju biti navedeno ime i prezime ponuditelja i njegovo prebivalište (za fizičku osobu – obrtnika) odnosno naziv tvrtke ili ustanove s adresom sjedišta (za pravnu osobu), OIB te naziv banke i broj računa radi povrata garantnog pologa;
  + osnovne podatke o ponuditelju (državljanstvo za fizičke osobe i podatke o upisu u upisnik nadležnosti registra za pravne osobe), te dokaz da ponuditelj ispunjava uvjete za obavljanje djelatnosti koja je određena kao namjena poslovnog prostora, a osobe iz Zakona o hrvatskim braniteljima iz Domovinskog rata i članovima njihovih obitelji moraju dostaviti dokaze kojima dokazuju ta prava;
  + vlastoručno potpisanu Izjavu ponuditelja o visini ponuđene zakupnine koja se iskazuje u eurima po m2 površine prostora s napomenom „u visinu ponuđene zakupnine nije uračunat PDV“;
  + vlastoručnu potpisanu Izjavu ponuditelja o zaštiti osobnih podataka u kojoj daje suglasnost na obradu i objavljivanje osobnih podataka, a u svrhu u koju su prikupljeni,
  + dokaz da je ponuditelj uplatio jamstvo za ozbiljnost ponude;
  + presliku važeće osobne iskaznice ako je ponuditelj fizička osoba odnosno presliku važeće osobne iskaznice osobe ovlaštene za zastupanje ako je ponuditelj pravna osoba;
  + izvornik ili ovjerenu presliku Izvatka iz obrtnog registra ne starijeg od 15 (petnaest) dana iz kojeg mora biti vidljivo da je osoba registrirana za djelatnost za koju se natječaj provodi;
  + izvornik ili ovjerenu presliku Rješenja o upisu u sudski registar ili Izvatke iz sudskog registra ne starije od 15 (petnaest) dana iz kojih mora biti vidljivo da je pravna osoba registrirana za djelatnost za koju se javni natječaj provodi te ime i prezime osobe ovlaštene za zastupanje;
  + izvornik ili ovjerenu presliku Rješenja o registraciji udruge ili političke stranke izdanog od nadležnog tijela ako je ponuditelj udruga ili politička stranka;
  + izvornik potvrde Porezne uprave o podmirenim obvezama prema državnom proračunu ne stariji od 30 (trideset) dana od dana objave ovog natječaja iz koje je razvidno da nema dospjelog duga s osnova javnih davanja;
  + izvadak iz kaznene evidencije ili drugog odgovarajućeg registra ili izjava ponuditelja i ovlaštene osobe za zastupanje ponuditelja da ponuditelj i ovlaštena osoba ponuditelja nisu osuđivani niti se protiv njih vodi kazneni postupak;
  + vlastoručnu potpisanu Izjavu ponuditelja kojom se poziva na pravo prednosti sklapanja ugovora o zakupu na temelju odredbi Zakona o hrvatskim braniteljima i članovima njihovih obitelji te dokaz (u izvorniku ili ovjerenoj preslici) o prvenstvenom pravu osobe koja to pravo želi ostvariti;
  + vlastoručnu potpisanu Izjavu ponuditelja kojom se obvezuje da će dostaviti sredstva osiguranja plaćanja novčane tražbine koja je predmet Ugovora o zakupu,
  + vlastoručno potpisnu Izjavu ponuditelja o prihvaćanju općih uvjeta zakupa propisanih Odlukom o zakupu poslovnoga prostora na području Grada Bakra, kao i vlastoručno potpisnu Izjavu da je upoznat sa stanjem i opremljenošću prostora koji se daje u zakup;
  + vlastoručnu potpisanu izjavu ponuditelja da prihvaća prostor uzeti u zakup u viđenom stanju i urediti ga za obavljanje utvrđene djelatnosti o vlastitom trošku, s napomenom da pristaje da sudski vještak izračuna vrijednost potrebnih ulaganja u prostor koja će mu se uračunati u cijenu zakupnine, najduže tijekom trajanja ugovora o zakupu.

Pisana prijava na ovaj Javni natječaj podnosi se u zatvorenoj omotnici na adresu: GRAD BAKAR, PRIMORJE 39, 51 222 BAKAR, s naznakom “NE OTVARATI – PRIJAVA NA JAVNI NATJEČAJ ZA ZAKUP POSLOVNOG PROSTORA - BAKAR”.

Dokaze i isprave koji se prilažu uz prijavu na javni natječaj u originalu Komisija zadržava do okončanja postupka, a potom ih vraća ponuditeljima koji ne budu izabrani, dok se isprave od najpovoljnijeg ponuditelja zadržavaju.

KLASA: 372-02/22-01/6

URBROJ: 21470-02-07/6-23-12

Bakar, 15. listopada 2023.

Komisija za provođenje

Javnog natječaja za davanje u zakup poslovnog prostora